《去夏孙从之示玉蕊佳篇时过未敢赓和今年此花》
宋代·林迪

食菜曾饕三百困，种花重看一番新。
洞仙旧赏轮无迹，工部高吟笔有神。
叠雪雅宜歌白雪，送春仍欲卖青春。
向来伪贴今冰释，从此嘉名遍广轮。

作者简介：兴化军莆田人，字吉夫。哲宗绍圣元年进士。为福州左司理，差知龙溪县，平易近民，有循吏风，县人诸台府请留之，因任九年。蔡京尝欲与之交，为所拒，操行甚为乡人所推重。著有诗文百余卷。